CELEX: 32008R1265
Language: mt
Date: 2008-12-16 00:00:00
Title: Regolament tal-Kummissjoni (KE) Nru 1265/2008 tas- 16 ta' Diċembru 2008 li jemenda r-Regolament (KEE) Nru 1859/82 rigward l-għażla ta’ oqsma li jippreżentaw il-kontijiet sabiex jiġi determinat id-dħul tal-oqsma agrikoli

17.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 338/32
            
         REGOLAMENT TAL-KUMMISSJONI (KE) Nru 1265/2008
   tas-16 ta' Diċembru 2008
   li jemenda r-Regolament (KEE) Nru 1859/82 rigward l-għażla ta’ oqsma li jippreżentaw il-kontijiet sabiex jiġi determinat id-dħul tal-oqsma agrikoli
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill 79/65/KEE tal-15 ta’ Ġunju 1965 li jistabbilixxi netwerk għall-ġbir ta’ dejta tal-kontabbiltà dwar id-dħul u l-operazzjoni kummerċjali ta’ oqsma [azjendi] agrikoli fil-Komunità Ekonomika Ewropea (1), u b’mod partikolari l-Artikolu 4(4) tiegħu,
   Billi:
   
               (1)
            
            
               L-Artikolu 2 tar-Regolament tal-Kummissjoni (KEE) Nru 1859/82 (2) jistipula, għal kull Stat Membru, il-limitu tad-daqs ekonomiku tal-kontijiet li jaqgħu taħt il-qasam tal-istħarriġ tan-netwerk ta’ dejta tal-kontabbiltà tal-irziezet.
            
         
               (2)
            
            
               Fil-każ ta’ Spanja, bidliet strutturali wasslu għal nuqqas fl-għadd ta’ azjendi iżgħar u fil-kontribuzzjonijiet tagħhom għall-produzzjoni agrikola totali. L-azjendi b’daqs ekonomiku iżgħar minn 4 ESU (435 307 azjendi) jirrappreżentaw biss 4.04 % tal-marġini gross standard totali. L-aktar parti rilevanti tal-attività agrikola tista’ għaldaqstant tiġi koperta bil-limitu li jeskludi l-azjendi iżgħar. Il-limitu stipulat ta’ 2 ESU għandu konsegwentement jitla’ għal 4 ESU.
            
         
               (3)
            
            
               Ir-Regolament (KEE) Nru 1859/82 għandu għalhekk jiġi emendat skont dan.
            
         
               (4)
            
            
               Il-miżuri pprovduti f’dan ir-Regolament huma skont l-opinjoni tal-Kumitat Komunitarju għan-Netwerk ta’ Dejta tal-Kontabbiltà tal-Irziezet,
            
         ADOTTAT DAN IR-REGOLAMENT:
   Artikolu 1
   L-Artikolu 2 tar-Regolament (KEE) Nru 1859/82 għandu jinbidel b’dan li ġej:
   
      “Artikolu 2
      Għas-sena finanzjarja 2008 (perjodu ta’ 12-il xahar konsekuttivi li jibda bejn l-1 ta’ Jannar 2008 u l-1 ta’ Lulju 2008) u għas-snin finanzjarji sussegwenti, il-limitu kif imsemmi fl-Artikolu 4 tar-Regolament 79/65/KEE fl-ESU għandu jkun kif ġej:
      
                  —
               
               
                  Il-Belġju: 16 ESU
               
            
                  —
               
               
                  Il-Bulgarija: 1 ESU
               
            
                  —
               
               
                  Ir-Repubblika Ċeka: 4 ESU
               
            
                  —
               
               
                  Id-Danimarka: 8 ESU
               
            
                  —
               
               
                  Il-Ġermanja: 16 ESU
               
            
                  —
               
               
                  L-Estonja: 2 ESU
               
            
                  —
               
               
                  L-Irlanda: 2 ESU
               
            
                  —
               
               
                  Il-Greċja: 2 ESU
               
            
                  —
               
               
                  Spanja: 4 ESU
               
            
                  —
               
               
                  Franza: 8 ESU
               
            
                  —
               
               
                  L-Italja: 4 ESU
               
            
                  —
               
               
                  Ċipru: 2 ESU
               
            
                  —
               
               
                  Il-Latvja: 2 ESU
               
            
                  —
               
               
                  Il-Litwanja: 2 ESU
               
            
                  —
               
               
                  Il-Lussemburgu: 8 ESU
               
            
                  —
               
               
                  L-Ungerija: 2 ESU
               
            
                  —
               
               
                  Malta: 8 ESU
               
            
                  —
               
               
                  L-Olanda: 16 ESU
               
            
                  —
               
               
                  L-Awstrija: 8 ESU
               
            
                  —
               
               
                  Il-Polonja: 2 ESU
               
            
                  —
               
               
                  Il-Portugall: 2 ESU
               
            
                  —
               
               
                  Ir-Rumanija: 1 ESU
               
            
                  —
               
               
                  Is-Slovenja: 2 ESU
               
            
                  —
               
               
                  Is-Slovakkja: 8 ESU
               
            
                  —
               
               
                  Il-Finlandja: 8 ESU
               
            
                  —
               
               
                  L-Iżvezja: 8 ESU
               
            
                  —
               
               
                  Ir-Renju Unit (bl-eċċezzjoni tal-Irlanda ta’ Fuq): 16 ESU
               
            
                  —
               
               
                  Ir-Renju Unit (l-Irlanda ta’ Fuq biss) 8 ESU.”
               
            
   Artikolu 2
   Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mis-sena finanzjarja 2008.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 16 ta’ Diċembru 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU 109, 23.6.1965, p. 1859.
   
      (2)  ĠU L 205, 13.7.1982, p. 5.